وادي السلام هدیره

وادي السلام هدیره د شیعه مسلمانانو یو له سترو قبرستانونو څخه ده او د عراق په نجف ښار کې موقعیت لري. دا د نړۍ ترټولو لوی قبرستان ګڼل کیږي  او د اټکل له مخي شاوخوا شپږ میلیونه قبرونه لري چي د نړیوالو میراثونو په لیست کي هم شامل دي.  دا هدیره نږدې (601.16 هکتاره - 6.01 کیلومتره مربع) ساحه په ځان کي رانغاړي او په کال کي ملیونونه شیعه ګان ورته راځي. 

وادی السلام هدیره د علی بن ابی طالب زیارت ته څېرمه موقعیت لری، چي د شیعه ګانو لومړی امام او د سنیانو په منځ کي څلورم صحیح لارښود خلیفه دی .  په عراق کې ډیری شیعه ګان تر مړيني دمخه په دې هدیره کي د ښخولو سپارښتنه کوي.  همدارنګه د نړۍ په ګوټ ګوټ کي مېشت شیعه ګان هم په دې هدیره کي د خپلو خپلوانو د ښخولو هڅه کوي.

 تاریخ 

وادي السلام هدیره له 1400 کلونو څخه ډیر وخت لري او دا د یونیسکو د نړیوال میراث په لیست کي شامله ده. ددې هدیرې قبرونه د ساسانیانو او پارتیانو د دورې سره د ورته قبرونو موندلو وروسته ډېر پخواني اټکل سوي دي. د عراق په جګړه کې هره ورځ شاوخوا 200-300 جسدونه دلته ښخېدل، او په 2010 کي دا کچه هره ورځ 100 ته راټیټه سوه. دلته په منځنۍ کچه په کال کي 500,000 جنازې راوړل کیږي.